stanford-oval/wikipedia huggingface dataset:
רמת השופט

| --- | --- |
מבנה חדר האוכל בקיבוץ רמת השופט  אדריכל: שלמה גלעד
מדינה: ישראל ישראל
מחוז: הצפון
מועצה אזורית: מגידו
גובה ממוצע: ‎240 מטר
תאריך ייסוד: 1941
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 1,099 תושבים
    - שינוי בגודל האוכלוסייה: ‎-7.3% בשנה
 מפת מיקום  מפה דינמית   (למפת הכרמל מוגדלת) רמת השופט(למפת הכרמל רגילה) רמת השופט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת השופט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת השופט32°36′39″N 35°05′39″E﻿ / ﻿32.6107085963297°N 35.0941749047284°E﻿ / 32.6107085963297; 35.0941749047284  heמפת היישובים של מועצה אזורית מגידו (in English: Megiddo Regional Council) באדום - רמת השופט בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

רָמַת הַשּׁוֹפֵט הוא קיבוץ ברמות מנשה, מתנועת הקיבוץ הארצי השומר הצעיר, שנוסד ב-2 בנובמבר 1941 ונקרא על שם השופט יוליאן מק. מק היה שופט יהודי-אמריקני שכיהן כנשיא הסתדרות ציוני אמריקה (ZOA) לאחר מלחמת העולם הראשונה. שותפו להנהגה הציונית בארצות הברית, לואי ברנדייס, העניק את שמו לקיבוץ השכן, עין השופט.
היסטוריה

קיבוץ רמת השופט הוקם על ידי גרעין "לשחרור" של חברי השומר הצעיר מליטא, פולין, בולגריה והונגריה שמשנת 1934 התגבשו ב"גבעת הסיכויים" על אדמת הקרן הקיימת ליד תחנת הרכבת ברחובות. בנובמבר 1941 עלתה קבוצה ראשונה לאדמות שנרכשו מהכפר ריחניה ברמת מנשה, שנקראה אז "הרי אפרים", ובמאי 1943 עזבו חברי הגרעין סופית את רחובות ועברו לקיבוץ ברמות מנשה.
חברי קיבוץ מצפה השרון התאחדו עם קיבוץ "לשחרור" ועלו ב-1943 להרי אפרים לקיבוץ רמת השופט.
ב-18 החודשים הראשונים, עד עלייה סופית של כלל החברים מרחובות, סוקלו 800 דונם, נבנו שבעה מבנים, הוקם לול והועמד עדר של צאן ובקר. בשנים הראשונות להתיישבות עסקו רוב חברי הקיבוץ בעיקר בסיקול הקרקע הסלעית של רמות מנשה וביישורה.
שנות ה-70 היו שנות פריחה ושגשוג בקיבוץ. האוכלוסייה גדלה מאוד וילדים רבים נולדו (כ-100 חניכים מרמת השופט היו אז במוסד החינוכי "הרי אפרים", כיום רעות). בשנים אלו נוסד מפעל הפלסטיק "פוליגל", אשר הפך למקור ההכנסה העיקרי של הקיבוץ. בתחום הספורט בלטה קבוצת הכדורסל של הקיבוץ, שזכתה להישגים רבים והעפילה לליגה הראשונה בישראל.
בשנת 2003 עבר הקיבוץ תהליך הפרטה, ומאז הוא מתפקד כקיבוץ מופרט, המעניק רשת ביטחון לחבריו. כעבור חמש שנים החלה בניית שכונת ההרחבה הראשונה בקיבוץ, שנערכה במתכונת קליטה ישירה - המצטרפים לשכונת ההרחבה הפכו לחברי קיבוץ מן המניין, עם הסתייגות מסוימת בענייני האגודה השיתופית שנגעו לחברי הקיבוץ שהיו בו בטרם העברת השינוי.
מאז ספטמבר 2018 פועלת בקיבוץ שלוחה של מכינה קדם-צבאית תבור. חניכי המכינה מתנדבים בקיבוץ וביקנעם עילית הסמוכה.
פרטים נוספים

חדר האוכל בקיבוץ רמת השופט הוא מחדרי האוכל הגדולים בארץ. המבנה המרשים, פרי תכנונו של האדריכל שלמה גלעד, מהווה מוקד עלייה לרגל של שוחרי אדריכלות ובנייה.

הקיבוץ נמצא בתחום המרחב הביוספרי רמת מנשה, ומהווה נקודת מוצא חשובה לטיולים בשטחו.
אישים ידועים שנולדו בקיבוץ או חברים בו: מיקה קרני (זמרת), חנן קרן (שחקן ומאמן כדורסל), כרמל לוצאטי (חדשות ערוץ 2), יוחאי הלוי (שיאן ישראל בקפיצה לרוחק), אייל ושגיא שטיגמן (שחיינים), אמיר קולבן (כוריאוגרף), אסתר כרמל-חכים (היסטוריונית), נטע לביא (כדורגלן) ועוד. הסופר והמשורר מאיר ויזלטיר התחנך במשך שנה אחת בקיבוץ, בזכותה רכש לטענתו את ידיעתו העמוקה בעברית. הקיבוץ אף הופיע בשירים שעסקו בזכרונות ילדות שלו. הזמר והמלחין מיכה שטרית חי תקופה מסוימת בקיבוץ בצעירותו, ולמד גיטרה אצל המורה עמוס שטיין. שמעון ספיר, בן הקיבוץ, כתב את המילים לשיר הידוע "ברחוב הנשמות הטהורות".
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יעקב דורפמן, קיבוץ לשחרור עבר לרמת השופט, דבר, 13 במאי 1943
↑  שוללים מהם זכות מעבר, דבר, 4 ביוני 1941
פסק דין בענין הדרך לקיבוץ, דבר, 10 ביוני 1941
↑  קבוץ רמת השופט (לשחרור), דבר, 4 במאי 1943
↑  רן חכים, הקיבוצים בישראל - מבט היסטורי כלכלי, פרק 3 תקופת העלייה החמישית ומלחמת העולם השנייה (1945-1929), עמוד 72
↑  קבוץ השוה"צ לשחרור נפרד מפועלי רחובות, דבר, 12 במאי 1943
↑  Meydata Advanced Internet Technologies, מכינת תבור, באתר רמת השופט
↑   דורון קורן, אין לו סימפטיה לערס פואטיקה. גם לא לאלתרמן. ראיון חג עם מאיר ויזלטיר, באתר הארץ, 27 בספטמבר 2015
↑  מאיר ויזלטיר, שירים | זיכרונות ילדות נידחים|אתר=הארץ|תאריך=3.6.2019
מגדל מים שהוקם בקיבוץ בשנת 1944
מדשאות הקיבוץ, פברואר 2008
"בית ראשונים" המשמש כבית זיכרון לראשוני המתיישבים במקום, פברואר 2008
פנים חדר האוכל, פברואר 2008
אחד מבתי הקיבוץ הראשונים הבנוי מאבני המקום, פברואר 2008
הפאב של קיבוץ רמת השופט, הקרוי על שם יוליאן מק
שכונות בקיבוץ :שכונת עמק השלום
| --- | --- |
בקרת זהויות :  NLI: 987007491820505171  LCCN: n2005055543  VIAF: 136250919   WorldCat (עם VIAF): 136250919
Mollie

|  נתונים כלליים |
| --- | --- |
 סוג:  חברה פרטית
 מייסדים:  אדריאן מול 
 תקופת הפעילות:  2004–הווה (כ־20 שנה)
 מיקום המטה:  אמסטרדם, הולנד
 ענפי תעשייה:  שירותים פיננסיים
 הכנסות:  5.4 מיליארד אירו (2021)
 מנכ"ל:  אדריאן מול
 עובדים:  600
  
 www.mollie.com
 
מולי (באנגלית: Mollie) היא חברת פינטק הולנדית המספקת פתרונות תשלום מקוונים סליקה, והעברת כספים מהירה לעסקים.
נכון לשנת 2023 מעסיקה החברה כ-600 עובדים, בעלת כ-130,000 לקוחות ברחבי העולם.
מטה החברה הראשי נמצא בעיר אמסטרדם, הולנד.
היסטוריה

החברה הוקמה בשנת 2004 על ידי אדריאן מול במטרה לספק פתרונות טכנולוגיים לעסקים ושליחת הודעות טקסט ללקוחות עסקיים.
בשנת 2005, החלה החברה לספק פתרונות לתשלום מהיר לחברת iDEAL.
בשנת 2011, ביצעה החברה שינוי ארגוני כאשר הפרידה בין השירותים הפיננסים של מולי ובין שירותי הטלפון והודעות הטקסט והקימה חברה חדשה בשם MessageBird.
בשנת 2019, גייסה כ-25 מיליון אירו בסבב גיוס ראשון וכ-90 מיליון אירו נוספים בשנת 2020.
בשנת 2021, חברת בלקסטון (Blackstone Inc) השקיעה כ-665 מיליון אירו בחברה, השקעה זו הגדילה את שוויה של מולי ל-5.4 מיליארד אירו.
הערות שוליים

↑  Mollie – About, www.mollie.com (באנגלית)
↑  Company Profile
↑  Redactie MT/Sprout, Adriaan Mol (Messagebird, Mollie) beste online ondernemer | Sprout, MT/Sprout, ‏2018-09-12 (ב־)
↑  Redactie MT/Sprout, Zaypay.com, MT/Sprout, ‏2014-04-15 (ב־)
↑  Accept iDEAL payment – iDEAL gateway ecommerce | Mollie, www.mollie.com (באנגלית)
↑  Redactie MT/Sprout, Hoe is het nu met... Adriaan Mol, MT/Sprout, ‏2014-04-15 (ב־)
↑  ANP, Het Amsterdamse fintechbedrijf Mollie is een 'unicorn' na een investering van €90 miljoen – en moet 'de Apple van de betalingswereld' worden, Business Insider Nederland, ‏2020-09-08 (ב־)
↑  DPG Media Privacy Gate, myprivacy.dpgmedia.nl
↑  Mollie verpulvert verwachtingen met nieuwe investering, FD.nl (בהולנדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Mollie".
גליאדין

גליאדין הוא גליקופרוטאין אשר נמצא בחיטה ובדגנים אחרים. גליאדינים הם פרולמינים (סוג של חלבונים) הניתנים להפרדה בשיטת האלקטרופורזה תוך שימוש בעובדה שלמולקולות שונות יש מטענים חשמליים שונים.
סוגי הגליאדינים

גליאדין מסוג α/β - מסיסים באלכוהול בעל אחוז נמוך. בעלי משקל מולקולרי נמוך. מכילים 2-3% חומצות אמינו גופרתיות.
גליאדין מסוג γ - בעל משקל מולקולרי נמוך, מכיל 2-3% חומצות אמינו גופרתיות. עשיר בחומצת האמינו ציסטאין שיכולה ליצור קשר דיסולפידי.
גליאדין מסוג ω - מסיס באלכוהול בעל אחוזים גבוהים יותר, 30%-50% חומצה אצטית. בעל משקל מולקולרי גבוה, כמעט שלא מכיל חומצות אמינו גופרתיות.
מטבוליזם

גליאדין, יחד עם חלבון נוסף בשם גלוטנין, ידועים כיצרני גלוטן. הם מסיסים במידה נמוכה באתנול ומכילים קשר דיסולפידי בין מולקולרי. חלבונים אלה חיוניים באפיית לחם, מפני שהם מאפשרים ללחם לתפוח בעת האפייה. כמו כן, הם דוגמה טובה למזון-פתוגנזה. אנשים בעלי רגישות גבוהה במיוחד לגלוטן, חולים במחלת הצליאק ומאופיינים ברגישות לגליאדינים מסוג γ ,β ,α. אנשים בעלי אלרגיה (רגישות יתר לחלבונים) ואנשים הסובלים מאסתמה של אופה (baker's asthma)  מאופיינים ברגישות לגליאדין ω.
גליאדין יכול לשמש גם כאמצעי חיבור יעיל לאנזימים רגישים (כגון: סופראוקסיד דיסמוטאז) המתחברים לגליאדין ויוצרים גליסודין. במצב זה הם מוגנים מפני חומצות הקיבה העלולות לגרום לשיבוש.
גליאדין מוחלש

גליאדין מוחלש מופק על ידי טיפול בחומצה או באנזים של גלוטן. אנזים המכונה רקמות טרנסגלוטמינטיות (בקיצור: tTG) הופך חלק מהגלוטמין המועשר לחומצה גלוטמינית. תהליך זה מתבצע מאחר שהגליאדינים מסיסים באלכוהול, אך לא ניתן לערבבם עם סוגי מזון שונים (כגון: חלב), מבלי לשנות את איכות המזון. הגליאדין המוחלש מסיס במים. חסינות התא מפני גליאדין מוחלש מסוג β ,α, גבוהה יותר מחסינותו בפני גליאדין מועשר מסוג β ,α ותאפשר טיפול טוב יותר ברגישות לגלוטן.
הערות שוליים

↑  על מחלת הצליאק
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הקרן הפדרלית לביטוח בריאות חובה (רוסיה)

פוליסת ביטוח של קופת הביטוח הרפואי
הקרן הפדרלית לביטוח בריאות חובה (ברוסית: Федеральный фонд обязательного медицинского страхования, בראשי תיבות: ФФОМС) היא אחת מקרנות כספי תקציב המדינה שהוקמה למימון שירותים רפואיים לאזרחי רוסיה. נוצר ב-24 בפברואר 1993 על פי החלטת הסובייט העליון של רוסיה.
פעילות הקרן מנוהלת על ידי קוד התקציב של רוסיה והחוק הרוסי "אודות ביטוח בריאות חובה בפדרציה הרוסית" וחוקים ותקנות אחרים.
בין מאפייני המפתח של הקרן:
ארגון הפעילות של קופות ביטוח רפואיות אזוריות למימון תוכנית ביטוח בריאות חובה.
מימון תוכניות ממוקדות במסגרת ביטוח בריאות חובה.
שליטה על שימוש רציונלי בכספי ביטוח בריאות חובה.
ראשי הקרן

ולדימיר גרישין (1993 – 1998)
אנדריי ראמס (1998 – 2006)
דמיטרי רייהארט (ממלא מקום, 2006 – 2008)
אנדריי ג'ורין (2008 – 2012)
נטליה סטדצ'נקו (2012 – הווה)
עונת 2021/2022 בליגת העל הפורטוגלית

| --- | --- |

 תקופת התחרות:  6 באוגוסט 2021 – 15 במאי 2022 (283 ימים)
 מספר משתתפות:  18
 הזוכה:  פורטו
 מספר משחקים:  306
 מספר שערים:  807 (2.64 בממוצע למשחק)
 מספר צופים:  2,344,975 (7,663 בממוצע למשחק)
 מלך השערים:  אורוגוואי דרווין נונייס    (26 שערים)
 → 2020/20212022/2023 ←
עונת 2021/2022 בליגת העל הפורטוגלית (בפורטוגזית: Primeira Liga, מוצגת גם בשם Liga Portugal Bwin  בשל חסות מסחרית) הייתה העונה ה-88 של ליגת העל הפורטוגלית, הליגה המקצוענית הבכירה בפורטוגל. העונה החלה ב-6 באוגוסט 2021 והסתיימה ב-15 במאי 2022. בעונה זו חזר הקהל למגרשים אך בעקבות מגפת הקורונה בחלק מהמשחקים במהלך העונה הוטלה הגבלה על כניסת קהל. בסיום העונה פורטו זכתה באליפות מספר 30 שלה, והמועדונים בלננסש, טונדלה ומוריירנסה נשרו לליגה השנייה.
שחקנה האורוגוואי של בנפיקה ליסבון דרווין נונייס זכה בתואר מלך השערים עם 26 כיבושים.
קבוצות ואצטדיונים

מתוך 18 הקבוצות שהשתתפו בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה הפורטוגלית השנייה, אשטוריל וויזלה שהעפילו במקומן של נסיונל מדיירה, וספורטינג פארנסה, שסיימו בשני המקומות האחרונים בעונת 2020/2021. ארוקה שסיימה במקום השלישי בליגת המשנה, העפילה גם היא לאחר שניצחה בפלייאוף את ריו אבה שסיימה במקום ה-16בעונת 2020/2021. אשטוריל העפילה לפרימיירה ליגה לאחר היעדרות של 3 שנים, ויזלה, שבה לאחר היעדרות של 36 שנים וארוקה לאחר היעדרות של 4 שנים.
| קבוצה | עיר | אצטדיון | תכולה |
| --- | --- | --- | --- |
| ארוקה | ארוקה | האצטדיון העירוני ארוקה | 5,000 |
| אשטוריל | קשקאיש | אצטדיון דו קוימברה דה מוטה | 8,015 |
| בואבישטה | פורטו | אצטדיון דו בסה | 28,263 |
| בלננסש | אויירש | האצטדיון הלאומי | 37,593 |
| בנפיקה ליסבון | ליסבון | אצטדיון האור | 64,642 |
| ויזלה | ויזלה | אצטדיון ויזלה | 6,100 |
| ויטוריה דה גימארייש | גימארייש | אצטדיון ד. אפונסו הנריקוס | 30,000 |
| ז'יל ויסנטה | ברסלוש | אצטדיון העיר ברסלוש | 12,504 |
| טונדלה | טונדלה | אצטדיון ז'ואו קרדוסו | 5,000 |
| מאריטימו | פונשל | אצטדיון דו מאריטימו | 10,932 |
| מוריירנסה | מוריירה דה קונגוס | פארק ז'ואקים אלמיידה פרייטס | 6,153 |
| ספורטינג בראגה | בראגה | האצטדיון העירוני בראגה | 30,286 |
| ספורטינג ליסבון | ליסבון | אצטדיון ז'וזה אלבלדה | 50,095 |
| פאסוש די פריירה | פאסוש די פריירה | אצטדיון מטה ריאל | 9,076 |
| פורטו | פורטו | אצטדיון הדרגאו | 50,033 |
| פורטימוננסה | פורטימאו | האצטדיון העירוני פורטימאו | 6,204 |
| פמליקאו | וילה-נובה דה פמליקאו | האצטדיון העירוני העשרים ושניים ביוני | 5,307 |
| ק.ד. סנטה קלרה | פונטה דלגדה | אצטדיון סאו מיגל | 13,277 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פורטו | 34 | 29 | 4 | 1 | 86 | 22 | 64+ | 91 | העפלה לשלב הבתים בליגת האלופות |
| 2 | ספורטינג ליסבון | 34 | 27 | 4 | 3 | 73 | 23 | 50+ | 85 | העפלה לשלב הבתים בליגת האלופות |
| 3 | בנפיקה ליסבון | 34 | 23 | 5 | 6 | 78 | 30 | 48+ | 74 | העפלה לשלב המוקדמות השלישי בליגת האלופות |
| 4 | ספורטינג בראגה | 34 | 19 | 8 | 7 | 52 | 31 | 21+ | 65 | העפלה לשלב הבתים בליגה האירופית |
| 5 | ז'יל ויסנטה | 34 | 13 | 12 | 9 | 47 | 42 | 5+ | 51 | העפלה לשלב המוקדמות השלישי בקונפרנס ליג |
| 6 | ויטוריה דה גימארייש | 34 | 13 | 9 | 12 | 50 | 41 | 9+ | 48 | העפלה לשלב המוקדמות השני בקונפרנס ליג |
| 7 | ק.ד. סנטה קלרה | 34 | 9 | 13 | 12 | 38 | 54 | 16− | 40 |  |
| 8 | פמליקאו | 34 | 9 | 12 | 13 | 45 | 51 | 6− | 39 |  |
| 9 | אשטוריל | 34 | 9 | 12 | 13 | 36 | 43 | 7− | 39 |  |
| 10 | מאריטימו | 34 | 9 | 11 | 14 | 39 | 44 | 5− | 38 |  |
| 11 | פאסוש די פריירה | 34 | 9 | 11 | 14 | 29 | 44 | 15− | 38 |  |
| 12 | בואבישטה | 34 | 7 | 17 | 10 | 39 | 52 | 13− | 38 |  |
| 13 | פורטימוננסה | 34 | 10 | 8 | 16 | 31 | 45 | 14− | 38 |  |
| 14 | ויזלה | 34 | 7 | 12 | 15 | 37 | 58 | 21− | 33 |  |
| 15 | ארוקה | 34 | 7 | 10 | 17 | 30 | 54 | 24− | 31 |  |
| 16 | מוריירנסה | 34 | 7 | 8 | 19 | 33 | 51 | 18− | 29 | פלייאוף על הירידה לליגה השנייה |
| 17 | טונדלה | 34 | 7 | 7 | 20 | 41 | 67 | 26− | 28 | ירידה לליגה השנייה |
| 18 | בלננסש | 34 | 5 | 11 | 18 | 23 | 55 | 32− | 26 | ירידה לליגה השנייה |
סטטיסטיקה > מלך השערים

| מיקום | שחקן | קבוצה | שערים |
| --- | --- | --- | --- |
| 1 | אורוגוואי דרווין נונייס | בנפיקה ליסבון | 26 |
| 2 | איראן מהדי טארמי | פורטו | 20 |
| 3 | פורטוגל ריקרדו הורטה | בראגה | 19 |
| 4 | ספרד פראן נבארו | ז'יל ויסנטה | 16 |
| 5 | קולומביה אוסקר אסטופינאן | ויטוריה דה גימארייש | 15 |
| 5 | ספרד פאבלו סראביה | ספורטינג ליסבון | 15 |
| 7 | ברזיל אבנילסון | פורטו | 14 |
| 7 | קולומביה לואיס דיאס | פורטו | 14 |
| 7 | צרפת סימון באנזה | פמליקאו | 14 |
| 10 | ברזיל סמואל לינו | ז'יל ויסנטה | 12 |
הערות שוליים

↑  "Liga Portugal and Bwin establish a partnership agreement for the next 5 seasons". Liga Portugal (באנגלית). 16 באפריל 2021. נבדק ב-20 במאי 2021. {{cite web}}:  (עזרה)
↑  Portugal, Rádio e Televisão de. "Adeptos regressam aos estádios. Liga Portugal garante segurança". Adeptos regressam aos estádios. Liga Portugal garante segurança.
↑  "FC Porto sagra-se campeão nacional (Liga)". A Bola.
↑  Portuguese Primeira Liga Top Scorers, BBC Sport (באנגלית בריטית)
↑  Portuguese Primeira Liga Top Assists, BBC Sport (באנגלית בריטית)
| עונות בליגת הכדורגל הבכירה של פורטוגל |
| --- | --- | --- |
| אליפות הליגה הבכירה | 1934/1935 • 1935/1936 • 1936/1937 • 1937/1938 |  |
| פרימיירה דיביסאו | 1938/1939 • 1939/1940 • 1940/1941 •1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/19711971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| פרימיירה ליגה | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
ג'בר חמוד

ג'בר חמוד (בערבית: جبر حمود; נולד ב-17 באפריל 1961) הוא ראש המועצה המקומית סאג'ור.
ביוגרפיה

ג'בר חמוד נולד לסלים ועפיפה וגדל בכפר סאג'ור. בצבא שירת בין היתר כראש מדור הדרכה וביקורת באגף הטכנולוגיה והלוגיסטיקה. לאחר שירות של 25 שנה השתחרר מצה"ל בדרגת רב-סרן. לאחר מכן עבד כמורה נהיגה.
בבחירות לרשויות המקומיות ב-2008 התמודד לראשות המועצה מול תשעה מועמדים. בסיבוב הראשון של הבחירות זכה חמוד ל-25.51% מהקולות ועלה לסיבוב השני מול חסון גאנם שזכה ל-23.86% מהקולות. בסיבוב זה ניצח עם 50.29%, 1,045 קולות, לעומת 49.71%, 1,033 קולות, לגאנם.
בבחירות לרשויות המקומיות ב-2013 התמודד לראשות המועצה בשנית מול ג'יהאד עווידה ועפיף דאהר, וניצח עם 61.80% מהקולות לעומת 35.30% לדאהר.
בשנת 2014 נבחר ליו"ר פורום ראשי הרשויות הדרוזיות והצ'רקסיות. באפריל 2024 התפטר מהתפקיד.
בבחירות לרשויות המקומיות ב-2018 התמודד לראשות המועצה בשלישית מול סאמח אבראהים חאתם גאנם, וניצח עם 45.98% (1,311 קולות) לעומת 45.63% (1,301 קולות) לגאנם.
בבחירות ב-2024 התמודד לראשות המועצה מול נוהאד אבראהים וגבר על אבראהים עם 54.9% מהקולות לעומת 45.1% לאבראהים.
הוא בוגר המכללה האקדמית הערבית.
חמוד נשוי לרות ואב לשישה. מתגורר בכפר סאג'ור.
הערות שוליים

↑  نتعرّف على رؤساء البلدات الدّرزيّة المنتخَبين, مجلة العمامة
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 5886, עמ' 1371
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 6696, עמ' 1403
↑  جبر حمود لمنعم حلبي: قررت الاستقالة من منصب رئيس منتدى السلطات الدرزية والشركسية!, kolanas
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8005, עמ' 3260
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12177, התשפ"ד, 11 במרץ 2024, עמ' 4775
↑  סאג'ור בחרה את גבר חמוד לעוד חמש שנים, באתר פורטל הכרמל
ערך זה הוא קצרמרבנושא פוליטיקאים ישראלים. אתם מוזמנים לתרום לוויקיפדיה ו.
זירת חצי האי האפניני במלחמת פירוס

זירת חצי האי האפניני הייתה מערכה צבאית בין השנים 276–275 לפני הספירה, שבה נחלץ המלך פירוס מאפירוס לעזרת העיר טרנטום ובעלות בריתה, שאוימו על ידי רומא.
רקע

זה מאות שנים, בערך מאז המאה ה-8 לפנה"ס, חיו יוונים בחופי דרום חצי האי האיטלקי וסיציליה, במסגרת מושבות שכונו באופן כוללני יוון הגדולה. תקופה ארוכה הם היו חזקים ואמידים יותר מהשבטים האיטלקים הילידים, אבל העליונות הזו התפוגגה עם השנים. בפנים הארץ, אנשים כמו דוצטיוס הסיציליאני העתיקו טכניקות לוחמה יווניות והעתיקו מהיוונים גם צורות ממשל חזקות ואמידות יותר מהמערכת השבטית. לעיתים, כשאויבי היוונים נעשו חזקים מדי, הזמינו המתיישבים לוחמים מהמולדת היוונית, מעבר לים היוני. שתי מעצמות עולות הפכו לבעלות השפעה באיטליה, ראשית הייתה הרפובליקה הרומית שפעלה ממרכזו של חצי האי, ושנית הייתה קרתגו שהקימה מושבות ומוצבים בסיציליה כאשר בירתה מבוססת בחופי צפון אפריקה.
בשנת 281 הזמינו תושבי טרנטום, ישוב יווני לחופי מפרץ טאראנטו, את פירוס לעזור להם במאבקם נגד הרומאים. פירוס רצה לנקום את קרוב משפחתו אלכסנדרוס, שמת באיטליה בהסתבכות דומה שנעשתה בחסות המאבק של המושבות היווניות באיטלקים, ורצה להשתוות לאלכסנדר הגדול על ידי בניית אימפריה בחלקו המערבי של הים התיכון, שם סיציליה העשירה הייתה יעד אטרקטיבי. הוא יכול היה דרך כך להקנות לעצמו כבוד ביוון עצמה, שבה תושביהם של מרכזי אוכלוסייה ופעילות, כגון אתונה וספרטה המפותחות, עדיין התייחסו לשכניהם המקדונים והאפירוטים כגרועים מהברברים הזרים. היבט נוסף למאבק היה אידאולוגי: "מלחמת פירוס" בין אפירוס היוונית לרפובליקה הרומית נחשבה להיות מעין מלחמת טרויה שנייה. רומא טענה כי נוסדה על ידי פליטים מטרויה, ובראשם איניאס; ופירוס טען שהוא צאצא של האויב המושבע של הטרויאנים: אכילס חדש אשר יילחם נגד טרויה חדשה.
הסיבה הראשית לפרוץ המלחמה הייתה ההתפשטות הרומית. בתחילת המאה ה-3 לפנה"ס הביסו מספר עמים ילידים יריבים והחלו לאחד את איטליה תחת שלטונם. הרומאים, שעיקר כוחותיהם התרכזו אותה העת בהשתלטות על צפון איטליה, עדיין לא ממש הרחיקו לכת לקצה הדרומי של חצי האי, אבל שאיפותיהם ארוכות הטווח כללו איחוד של כל איטליה. כתוצאה מכך, הערים היווניות בדרום היו כעת באופק הרומי. הלוקאנים, עם ילידי איטלי שישב בדרום חצי האי, היו חסרי מנוחה ואיימו על מושבות יווניות, אשר פנו לעזרה כבר בשנת 285 לפנה"ס. התערבות רומאית במאבק הובילה לעימות ישיר בין רומא למושבה היוונית טרנטום, שכתוצאה ממנו פנו אלו האחרונות בקריאת עזרה מפירוס. הלה הניח כי דרך מלחמה זאת יוכל להשיג דריסת רגל באיטליה ולהשתלט על סיציליה העשירה. לפני הפתיחה בעימות, יועצו הנאמן של פירוס, קינאס, ניסה לשכנעו להימנע ממלחמה ברומא, אך ללא הצלחה.
ההסדר בחזית הלוחמה המקדונית נעשה לקראת מסעו של פירוס לאיטליה. בהסכם נקבע כי פירוס ייקח את בתו של קראונוס לו לאישה, כמו גם שפירוס מעביר את ההשגחה על ממלכתו, אפירוס, לידי קראונוס, עד שובו ממסע המלחמה במערב. בשנת 280 לפנה"ס חצה פירוס בראש צבאו את מצר אוטרנטו והגיע לחוף המזרחי של "המגף" האיטלקי עם עשרים פילי מלחמה, 3,000 פרשים, 2,000 קשתים, 500 קלעים, 20,000 חיילי רגלים, וכוח עתודה של עוד 3,000 איש. הוא יכול היה לסמוך על העיר טרנטום, שהזמינה אותו ואת צבאו, אבל גם על המושבות מטאפונטום והרקלאה, ומיד הורה לטרנטינים למסור לו את המצודה שלהם ואילץ אותם לקיים תרגילים צבאיים לקראת המאבק ברומאים. עוד לפני הגעתו של פירוס, המושבות היווניות הבטיחו להעמיד לרשות צבאו את כל כוחותיהם ואמצעיהם. פירוס הסיק, כי נוכח הפילוג הפנימי בתוכה, כיבוש סיציליה יעשה בקלות. למעשה, פלגים ילידים בסיציליה אכן לא היו יריבים משמעותיים לעומת הצבא האפירוטי, אך מוצביה של קרתגו על האי כן היו.
הצדדים הלוחמים > ממלכת אפירוס

פרק זה לוקה בחסר. אנא תרמו לוויקיפדיה ו.
הצדדים הלוחמים > הרפובליקה הרומית > הצבא הרומי

השירות בצבא הרומי נחשב זכות וחובה של כל אזרח רומאי. באותה תקופה היה מקובל שרק אזרחים בעלי רכוש מינימלי זכאים לשרת בצבא. היו לכך שתי סיבות: הראשונה, שבאותה תקופה היה מקובל שהחיילים רוכשים בעצמם את כלי הנשק, המזון והלבוש. והשנייה הייתה אמונה מקובלת שרק אזרחים שכבר יש להם רכוש יכולים לשרת באמת את המדינה. גיוס חובה הונהג רק לעיתים נדירות, אולם במהלך המלחמה הוא הופעל מספר פעמים בלית ברירה. החיילים חולקו ליחידה צבאית שנקראה לגיון. כל לגיון כלל 3,000 רגלים כבדים מעולים שנקראו לגיונרים, וכן 1,200 קלי נשק. מדי שנה גויסו 4 לגיונות ובנוסף על כך גויסו חיילים מקרב הערים בעלות הברית הלטיניות והאיטלקיות, כאשר הגיוס מהערים השתנה בהתאם לכוח האדם שלהן וצרכיה של רומא. בעלות הברית תרמו חילות עזר שהורכבו מחיילים מאיכות משתנה, בהתאם לאזור שממנו גויסו, ומספר חיילי בעלות הברית היה דומה למספר הרומאים ולעיתים אף עלה עליו. חילות העזר היו מגוונים הרבה יותר מהלגיונות, והם השלימו את יכולות הלגיונות בעזרת מיומנויות מקומיות שנשאו אנשיהם: חלקם היו לוחמי הרים מעולים, אחרים היו קשתים טובים, וכן הלאה. בנוסף לכך, תרמו בעלות הברית את החלק הגדול והאיכותי יותר של חיל הפרשים בצבא הרומי.
בניגוד לקרתגו, ברפובליקה הרומית לא הייתה הפרדה בין הדרג הפוליטי לפיקוד הצבאי. ראשי המדינה (הקונסולים) היו ראשי הצבא בפועל בשדה הקרב. כל שנה נבחרו שני קונסולים, וכל אחד מהם קיבל פרובינקיה מסוימת עם מינויו. הקונסול היה מקבל כוחות צבא לפי הצורך, בהתאם למיקום הפרובינקיה. צבא קונסולרי תקני כלל שני לגיונות רומאים וכוחות בעלות הברית, בסך הכול כ-20,000 רגלים וכ-2,000 פרשים. אם המצב דרש זאת, ניתן היה להכפיל את הכוח העומד לרשות הקונסול. לעיתים נדירות, התייצבו שני הקונסולים לקרב אחד בכוחות משולבים. אם שני הקונסולים היו נוכחים, היה הפיקוד נתון לאחד מהם לפי הטלת גורל יומית, או שהתחלף מדי יום: בימים הזוגיים פיקד אחד הקונסולים ובימים האי-זוגיים חברו.
הלגיון כלל ארבעה סוגי חיילים: וליטים, האסטאטים, פרינקיפים וטריאריים. הווליטים הגיעו לרוב מהשכבות העניות יותר, והיו צעירים יותר מרוב החיילים בצבא הרומי. הם חומשו בחרב קצרה שנקראה גלאדיוס, ומספר כידוני הטלה לשימוש חד פעמי. המיגון שלהם היה דל בהרבה משל רוב החיילים, ועל כן הם היו ניידים למדי. ההאסטאטים היו מוגנים טוב יותר מהווליטים. הם חומשו, כמו הווליטים, בגלאדיוס, וצוידו גם בהאסטה - חנית כבדה שנועדה לדקירה. הפרינקיפים היו מורכבים מאנשים אמידים יותר. הם היו מוגנים היטב וציודם כלל, בנוסף לגלאדיוס והחנית, גם מגן גדול. הטריאריים היו החיילים המבוגרים ביותר ובעלי האמצעים הרבים ביותר, ובהתאם לכך גם היו מוגנים בצורה הטובה ביותר.